ས་ཚང་བ་ཡི།།ཡང་སྲེད་མེད་པའི་ཚུལ་
མས་སྲུང་བར་མཛོད།།ཆས་ཀུན་སྒྲ་མ་ལྟ་བུར་ཤེས་པའི་ངོས།།རྨད་བྱུང་སྙིད་རྗེ་ཆེན་པས་ཀུན་བསླང་ནས།།བརླབ་ཆེན་གྱེན་དྲུག་སྡུད་པར་ཆེས་འདུན་པའོ།།ཚོགས
གཉིས་རྒྱ་མཚོ་སྤེལ་ལ་བརྩོན་པར་མཛོད།།སྦྱིན་པའི་གཡབ་མོས་སྟོད་ལྡན་འཁོར་བསྡུས་ལ།།དམཆོས་སྙན་པར་སྨྲ་ཞིང་དོན་མཐུན་སྒྲུབ།།ཀུན་ཀྱང་ཐེག་ཅན་དོན་ལ་སྤྱོད
བཅུག་པ།།རང་མཁོས་དང་བསུན་དོན་བྱེད་ཚུལ་ཁྲིམས་བརྩམ།།སྡིག་པའི་ལས་ལ་ཞེ་སྡང་ལས་བླ་མེད།།བཟོད་པ་དང་མཚུངས་དཀའ་ཐུབ་གཞན་མྱེད་ཕྱིར།།སྣ་ཚོག
ཐབས་ཀྱིས་བཟོད་པའི་གོ་གྱོན་ལ།།ཁྲོ་བའི་མཚོན་ཆར་གཞི་ལ་ལ་བརྩོན་པར་མཛོད།།ཟབས་མཁས་ཐུགས་རྗེའི་བདག་ཉིད་བདེ་གཤེགས་ཀྱིས།།ཤིན་ཏུ་དབང་པོ་ཡང
རང་འདུལ་བའི་ཕྱིར།།ངེས་དོན་ནམ་མཁའ་ལྟ་བུའི་ཆོས་བསྟན་ལ།།སྐྲག་པ་སྤངས་ལ་ངེས་སེམས་བཟོད་པ་མྱེད།།དོན་མེད་འཇིག་རྟེན་བྱ་བར་རབ་བརྩོན་ན།།གཏན་པན།།

བྱང་ཆུབ་སྒྲུབ་ལ་སྨོས་ཅི་དགོས།།དེས་ན་ཆོས་ཕྱིར་ན་ཚེ་བཀྲོས་སྐྱོམ་སོགས།།དགའ་བ་དང་ལན་བཟོད་པ་བརྟན་པོར་མཛོད།།ལེ་ལོ་གསུམ་གྱི་འབྲང་ལས་རབ་
སྲོལ་ཅིང་།།བདུད་བཞིའི་གཡུལ་ལས་རྣམ་པར་རྒྱལ་བ་ཡི།།རྨད་བྱུང་བྱང་ཆུབ་དོན་གཉེར་སྙིང་སྟོབས་ཀྱི།།གོ་ཆ་ཆེན་པོའི་བརྩོན་འགྲུས་རྩོམ་པར་མཛོད།།འབད་རྩོལ
གསེར་གྱི་འཁོར་ལོས་སྒྲ་དྲངས་ནས།།ས་བཅུ་ལམ་ལྔའི་རྒྱལ་ཐབས་འབྱོར་པ་ཡིས།།གོང་མའི་ཡོན་ཏན་མཁའ་ལ་མངོན་འཕགས་པའི།།སྦྱོང་བའི་བརྩོན་འགྲུབ་མཆོག
ཏུ་རྩོམ་པར་མཛོད།།ཤིན་ཏུ་བྱ་དཀའི་གནས་ལ་མི་འགོང་ཞིང་།།འགལ་བྱེད་རྐྱེན་གྱིས་ནམ་ཡང་མི་ལྡོག་པར།།དགེ་བའི་ལས་ལ་ཆོག་ཤེས་མྱེད་པ་ཡིས།།ཉིན་མཚན་ཀུན་ཏུ་བརྩོན
འགྲུས་རྩོམ་པར་མཛོད།།དགྲ་མེད་མི་གཡོ་ཞི་བའི་ནགས་ཚལ་དུ།།འདུ་འཛིའི་གཡེང་བ་ཐམས་ཅད་རྒྱང་བསྲིང་ནས།།སེམས་ཀྱི་གླང་པོ་དགེ་བའི་ཀ་བར་བཏགས།།ཞིག་ནས
རྒྱ་མཚོ་དངས་འདྲའི་བསམ་གཏན་སྒོམ།།སྤང་བའི་ངོ་བོ་གཤིས་ལུགས་བབ་ཀྱིས་སྟོང་།།སྟོང་པའི་རང་མདང་ས་མ་འགགས་ལྷག་གེར་གསལ།།འཛིན་པས་མ་བསླད་རང་བབ

གཉུག་མའི་རང་།།དོན་རབ་འབྱེད་པའི་བསམ་གཏན་སྒོམ་པར་མཛོང།།འཕགས་ས་ཐོབ་ནས་གློ་བུར་ཀུན་བརྟགས་སྦྱིན།།རིམ་དེང་དོན་དམ་སེམས་བསྐྱེད་སྙིང་པོའི་ཁམས།།
མངོན་གྱུར་ཡེ་ཤེས་གཟུངས་སྤྲིན་བསམ་མི་ཁྱདབ།།དེ་བཞིན་གཤེགས་དགེའི་བསམ་གཏན་སྒོམ་པར་གསུངས།།ཤེས་རབ་མཆོག་ཡིན་དེ་རྒྱུ་ཐོས་པ་སྟེ།།ཐོས་ཉུང་དམུས་ལོང
སྒོམ་ཚུལ་མི་ཤེས་ཕྱིར།།དམ་པ་བསྟེན་ནས་ཐུན་མོངས་ཐུན་མིན་གཞུང་།།ཟོས་པའི་ཤེས་རབ་མིག་ཟུར་ཡངས་པོར་མཛོད།།བསམ་བྱུང་མེད་པའི་ཐོས་པ་ངལ་བའི་རྒྱུ།།
ཞབས་བརྡོལ་སྡོད་དུ་བཅུད་བཟང་མི་ཆགས་བཞིན།།དེ་བས་རྟོན་པ་བཞི་དང་མི་འགལ་བར།།རྣམ་དག་རིགས་པས་སྒྲོ་འདོག་གཅོད་པར་མཛོད།།རྒྱུ་བོ་བྲོས་པས་སྐོམ་པ་མི
སེལ་བཞིན།།མེ་བསྒོམ་ཆོས་ཀྱིས་གནས་ལུགས་རྟོགས་མེ་སྲིད།།དེ་ཕྱིར་བསམ་པས་གཏན་ལ་ཕབས་པའི་དོན།།ལེགས་པར་བསྒོམས་ནས་སྲིད་ཞིའི་འཆིང་པོ་ལ་མཛོད།།འདོད་
འདས་ཆོས་ཀུན་ཡེ་ནས་ངོ་བོས་སྟོང་།།སྟོང་བཞིན་མ་འགགས་རྟེན་འབྱུང་སྒྱུ་མར་སྣང་།།དོན་ལ་དབྱེར་མེད་མཉམ་ཉིད་བྲི་གང་བྲལ།བདེན་གཉིས་ཟུང་འཇུག་གཞི་ཡི་གནས

ལུགས་ལགས།།སྣང་སྟོང་ཟུང་འཇུག་དབུ་མ་ཆེན་པོའི་ཚུལ།།ལེགས་པར་རྟོགས་ན་རང་སྟོང་གཞན་སྟོང་ཞེས།།རང་འདོད་སྒྲུབ་པའི་འཐེན་ཁྱེད་བྱ་མི་དགོས།།
དོན་ལ་དབྱེར་མེད་ཟུང་འཇུག་མཉམ་པ་ཉིད།རྡོ་རྗེ་ནམ་མཁའི་དཀྱིལ་ལྟར་འཕོ་འགྱུར་བྲལ།།དོན་དམ་བློ་ལས་འདས་པའི་ཡེ་ཤེས་ཡིན།།སྟོང་ཉིད་ནམ་མཁའི་ངང་ལས་མ་གཡོས
བཞིན།།སྙིང་རྗེའི་སྒྱུ་མའི་རོལ་གར་ཚད་མེད་པས།།ཀུན་བཟང་སྤྱོད་པ་རྒྱ་མཚོར་འཇུག་བྱེད་པ།།ཚོགས་གཉིས་ཟུང་འབྲེལ་རྒྱལ་བ་དགྱེས་པའི་ལམ།།མཉམ་རྗེས་གོམས་པའི་ཡེ
ཤེས་འཐོར་རླུང་གིས།།གློ་བུར་གཟུང་འཛིན་སྒྲིབ་པའི་སྤྲིན་ཚོགས་ཀུན།།ལྷག་མེད་བསལ་ལས་ཆོས་གཟུགས་ཉི་ཟླའི་དཔལ།།མངོན་སྣང་མཐར་ཕྱིན་འབྲས་བུའི་ཁྱད་པར་ལགས།།།
ཁྱད་པར་ཐབས་མང་དཀའ་བ་མེད་པའི་ལམ།།དབང་པོ་རྣོན་པོའི་དབང་བྱས་རྡོ་རྗེའི་ཐེག།བྱ་སྤྱོད་རྣལ་འབྱོར་བླ་མེ་སྔགས་ཀྱི་ཚུལ།།རང་བློ་དང་མཚམས་ཉམས་སུ་ལེན་པ་ག་ལ།།
གསང་སྔགས་ལམ་གྱི་རྩ་བ་སྤྲིན་བྱེད་དབང་།།དེ་ཡི་སྲོག་ནི་དམ་ཚིག་ལ་ཐུག་པས།།སྤྱི་དང་ཁྱད་པར་ལྷག་པས་བསྡུས་པ་ཡི།།བསྲུང་མཚམས་གནས་ལ་འཇུག་ལྡོག་ལྷོད་མེད

འཚལ།།ཐུན་མིན་མདོ་སྔགས་ལམ་གྱི་ཡོན་ཏན་ཚོགས།།བླ་མ་སངས་རྒྱས་ཉིད་ལས་འབྱུང་བའི་ཕྱིར།།ཐ་མལ་མི་རུ་བཟུང་བའི་བློ་སྤངས་ནས།།དཀྱིལ་འཁོར་ཀུན་བདག་ཤེས་པ
མོས་གུས་གནད།།སྔགས་ཀྱི་དམ་ཚིག་ས་ཡ་འབུམ་སྡེ་ཡང་།།རྩ་བ་སྐུ་གསུང་ཐུགས་སུ་མ་འདུས་མེད།།སྒོ་གསུམ་རྡོ་རྗེ་གསུམ་དུ་ཡོངས་ཤེས་ན།།འདའ་ཉམས་རལ་བའི་ཉེ
པས་གོས་མི་འགྱུར།།འཁོར་འདས་ཆོས་ཀུན་མ་སྐྱེས་མཉམ་པ་ཉིད།།རང་བཞིན་འོད་གསལ་སྒྲ་དང་ཡེ་ཤེས་ཁམས།།ཡེ་ནས་དག་མཉམ་བདེན་གཉིས་དབྱེར་མེད་ཕུལ།།ལྐུག
པའི་ཆོས་སྐུར་ཤེས་པ་ལམ་གྱི་སྲོག།ཕྲ་རབ་རྡུལ་གྱི་ཆོས་ལས་རབ་འདས་པའི།།ཡེ་ཤེས་ནམ་མཁའི་གཟུགས་ཅན་རྟག་གནས་ཀྱང་།།རྨོངས་པའི་འགྲོ་བ་རྣམས་ཀྱིས་མ་མཐོང
ནོངས།།གཟུང་འཛིན་ཞགས་པས་སྲིད་པའི་བརྩོན་རར་བཅིངས།།དེ་ལྟ་ནའང་རང་བྱུང་ཡེ་ཤེས་མཆོག།ནམ་ཡང་དམས་པར་གྱུར་པ་ཅུང་ཟད་མེད།།ས་འོག་ཆུ་དང་བུམ་ནང་མེ
སྨོན་བཞིན།།རྡོ་རྗེའི་གནས་འདིར་ངེས་དོན་མདོ་རྒྱུད་མཐུན།།དེ་ཕྱིར་ཐེག་རྩེ་རྣལ་འབྱོར་བླ་མེད་སྲོག།སྣོད་བཅུད་ཕུང་ཁམས་སྐྱེ་མཆེད་གདོད་མ་ནས།།ཡོངས་གྲུབ་གདན་གསུམ

འཁོར་ལོར་བཞུགས་པའི་ཕྱིར།།ལྟ་སྒོམ་མྱོད་འབྲས་ཆོས་ཀུན་པོ་མཉམ་ཉིད།།སྣང་བ་ཐབས་མཆོག་རང་གསལ་བསྐྱེད་རིམ་སྟེ།།ཨ་འཐས་འཛིན་ཞེན་མེད་ན་རྫོགས།།
རིན་བཅུད།།ཟ་དད་བློ་ཡིས་རྒྱས་གདབ་བྱ་མི་དགོས།།ཡེ་ནས་ཟུང་འདུག་གོ་བའི་རྣལ་འབྱུང་སྐྱིད།།འོན་ཀྱང་དབང་རབ་སྦྱངས་པ་སྔོན་སོང་ལས།།ཇི་བཞིན་དང་པོའི་ལས་ཅན
རྟོགས་དཀའ་བས།།བསྐྱེད་བཟླས་རྫོགས་རིམ་མཚན་བཅས་མཚན་མེད་རྣམས།།རིམ་གྱིས་བགྲོད་པའི་ལམ་འདི་རྒྱལ་བས་བསྟན།།ཐ་མལ་སྐང་ཞེན་སྐྱོང་བྱེད་བསྐྱེད་པའི་རིམ།།
དག་རྫོགས་སྤྲིན་གསུམ་གནད་དུ་གང་འགྲོ་ཡིས།།དེ་བཞིན་ཉིད་དབྱིངས་སྙིང་རྗེ་སྒྱུ་མའི་གར།།ཟུང་འཇུག་རྒྱུ་ལས་ལྷ་རྒྱུའི་ཕྱག་རྒྱ་ཆེ།།རྣམ་པ་གསལ་བ་ཆུ་ཟླ་ལྟ་བུར་སྒོམས།།རང་
བྱུང་གཞིར་གནས་རིག་པར་སྒྲ་གསུམ་རྫོགས།།སེམས་དང་ལྷ་གཉིས་ཡེ་ནས་རྣམ་དབྱེར་མེད།།དེ་ཕྱིར་དཀྱིལ་འཁོར་དབང་ཕྱུག་ཧེ་རུ་ཀཿ།དངོས་ཡིན་སྐམས་པའི་ང་རྒྱལ་བརྟན
པ་གནང་།།བསྒྲུབ་བྱའི་ལྷ་ནི་ཆོས་སྐུ་མཉམ་པ་ཉིད།།ཐིག་ལེ་ཉག་གཅིག་ཞལ་ཕྱག་སྤོས་མཚན་འདས།།གདུལ་བྱ་འདུལ་ཕྱིར་ཡེ་ཤེས་མཚན་མའི་ལྷར།།ཡོངས་ཤར་མཆོག་ཏུ

རྣམ་དག་དྲན་པ་གཅེས།།མ་དག་སྒོ་གསུམ་འཁྲུལ་པའི་བྱ་སྐྱོད་རྣམས།།རྣམ་དག་རྒྱལ་བའི་གསང་གསུམ་ཕྲིན་ལས་ཆེར།།སྦྱོར་བྱེད་སྲོག་སྡོམ་གཟེར་བཞིའི་མན་ངག་མཆོག།བསྐྱེད
རྫོགས་དོན་གྱི་གནད་འདྲིལ་མེད་ཐབས་མེད།།འགྲོ་འོངས་སྲོག་རྩོལ་ཉི་བླའི་བགྲོད་པ་ཀུན།།འཕོ་མེད་སྲག་ཅན་དབྱིངས་སུ་དག་པའི་ཕྱིར།།རླུང་སྔགས་རྡོ་རྗེའི་བཟླས་ལ་བརྩོན་པ་དང་།
རང་ཝས་ཐབས་ལྡན་ལམ་ལ་གོམས་པ་གནད་།།བརྟན་པ་ཐོབ་ནས་གཞན་ལུས་ཕོ་ཉའི་ལམ།།བསྒོམས་པས་དཔེ་དོན་ཡེ་ཤེས་བཙན་ཐབས་སུ།།འདྲེན་པའི་ཐབས་ཚུལ་རྒྱལ་བས་ལེགས་
བསྔགས་པས།།རྡོ་རྗེ་ཐེག་པའི་ཉེ་ལམ་མཆོག་ཡིན་ཀྱང་།།བློ་མཆོག་འགའ་ལས་ཕལ་གྱིས་སྤྱོད་ཡུལ་མིན།།གསུམ་པའི་རྟེན་གྱིས་བསླུས་པ་དེང་སང་མང་།དེ་ཕྱིར་ཡིད་རིག་ཙམ
ལ་རྟེན་བཅས་ནས།།ཚངས་སྤྱོད་གྲོལ་ལམ་བག་ཡོད་སྤྱོད་པ་གཅེས།།འོན་ཀྱང་གང་ཟག་དབང་རིམ་གཙོ་ཆེ་བས།།ཉེ་རྒྱུའི་ལམ་འདི་རྡོ་རྗེ་འཆང་གིས་བསྟན།།སྐྱེས་པས་སྐྱེས་པར་གཡེམ།།
དང་འདི་མེ་མཚུངས།།དེ་ཕྱིར་སྐྲོད་པར་མི་བྱ་དག་སྣང་སྦྱངས།།ཁྱད་པར་དབང་ནོན་འབད་མེད་གྲོལ་བའི་ཐབས།།རྡོ་རྗེ་སྙིང་པོ་རྩོལ་བྲལ་ཨ་ཏིའི་ལུགས།།སེམས་ལས་འདས

པརྔམ་ཤེས་ཆེན་པོའི་གདངས།།མངོན་སུམ་ལམ་པྱོད་ཐོག་པའི་རྩེ་མོ་ལགས།།འདི་ལྟར་སྣང་བརྟགས་སྲིད་པའི་ཆོས་རྣམས་ཀུན།།བྱེད་པོ་གཞནན་མེད་དེ་རང་།།
སེམས།།སེམས་ཉིད་དུས་གསུམ་འཕོ་འགྱུར་བ་གྲེས་ཆུད་བྲལ།།འོད་གསལ་རང་བཞིན་སྐུ་གསུམ་ལྗོན་གྱིས་རྫོགས།།དེ་ཡི་རྡུལ་ལས་ཤཱར་བའི་རོལ་པ་ཀུན།།གཉིས་ན
བཏགས་ཀྱང་གཉིས་མེད་མཉམ་པ་ཉིད།།འོད་གསལ་རང་མདངས་ཤར་དང་མ་ཤར་མེད།།ཐམས་ཅད་ལྷུན་རྫོགས་བདེ་ཀློང་གཅིག་ཏུ་འཁྱིལ།།གཟུགས་སྣང་སྟོང་པ་ལྷ་སྐུ
ཕྱག་རྒྱ་ཆེ།།སྐྲ་གྲགས་བརྗོད་བྲལ་སྙིང་པོ་སྔགས་ཀྱི་དབྱངས།།འབྲུ་འགྲོའི་དྲན་རྟོག་འོད་གསལ་ཆོས་ཀྱི་སྒྲ།།སྟང་སྲིད་དཀྱིལ་འཁོར་གསུམ་ཚུལ་འདུ་འཐལ་མེད།།གོ
ཞིག་དེད་དཔོན་གསེར་གླིང་ཕྱིན་པ་བཞིན།།གང་ཤར་ཅིང་སྦྲང་ཡེ་ཤེས་སྤྱོད་ཡུལ་ཏེ།།མདག་མཚན་མའི་དངོས་ཀུན་གང་དུ་བཙ་ལ།སུས་བཅིངས་གང་བཀྲོལ་འགྲོལ་བྱེད་མཁན་པོ
སུ།།ནམ་མཁའི་མེ་ཏོག་སྨྱིག་རྒྱུའི་ཟག་པས་བཅིངས།།མེ་ལམ་ཁྱེའུ་ཆུང་སྒྱུ་མའི་ཐང་ལ་འཕྱན།།དེ་ལྟར་ཤེས་ན་མཁའ་བཞིན་དྲི་མེད་འགྱུར།།འོན་ཀྱང་དང་པོའི་ལས་ཅན་འཇུག

བྱའི་ཕྱིར།།ཞི་ལྷག་ཟུང་འབྲེལ་ལམ་ལ་གོམས་བྱས་ན།།རིམ་གྱིས་གཟུང་འཛིན་འཆིང་བ་ཀུན་ཞིག་ནས།།ཡེ་ཤེས་ཡངས་པའི་ཐང་ལ་ཅི་གར་རྩེན།།དེས་ན་དབེན་པའི་གནས།།
སུ་ལུས་བསྲངས་ཤིང་།།སྙིང་དབུས་དང་མའི་ཐིག་ལེར་སེམས་གཏད་ལ།།འཇམ་པའི་རླུང་བཟུང་རྣམ་རྟོག་ཟད་ཀར་བཅད།།གྱིང་རྒོད་སྦྲོན་བསལ་གཉེན་པོའི་འདུ་བྱེད་བརྟེན།།
ཡུན་ཐུང་གྲངས་མང་སྙིང་རུས་མཐར་དབྱུང་བས།གཡོ་ཐོབ་གོམས་བརྟན་མཐར་ཕྱིན་ཉམས་ལྔ་པོ།།རྫོགས་ནས་ཤིན་སྦྱར་བདེ་བའི་བསམ་གཏན་སྐྱེ།།དེ་ཚེ་ལྷག་མཐོང
ཡེ་ཤེས་བསྐྱེད་པའི་ཕྱིར།།སྣང་བརྟགས་ཆོས་ཀུན་བདེན་མེད་སྒྱུ་མར་སྦྱངས།།ཕྱི་རོལ་ཡུལ་ཀུན་སེམས་ལ་སྣང་ན་ཡང་།།སེམས་སུ་མ་གྲུབ་སེམས་ལས་གཞན་ཡོད
མིན།།བག་ཆགས་དབང་གིས་གཉིས་སུ་སྣང་ན་ཡང་།།གཉིས་སུ་མ་གྲུབ་རྨི་ལམ་གཏེར་རྙེད་འདྲ།།ནང་སེམས་བདག་ཏུ་འཛིན་པའི་རྣམ་རྟོག་འདི།།རྩ་བ་བཅད་ན་གཅོད
མཁན་དབྱིངས་སུ་སྟོར།།འདི་ཞེས་མི་མཚོན་ཐ་སྙད་ཡུལ་ལས་འདས།།དཔྱད་དང་མ་དཔྱད་མེད་པར་མཉམ་ཁད་དེ།།ཡེངས་དང་མ་ཡང་མེད་པར་གསལ་སེང་ངེ།།བསྒོམས

དང་མ་སྒྲོམ་མེད་པར་ཟང་ཐལ་ལེ།།གུ་ཡང་ཕྱུལ་བ་གཏད་མེད་རྒྱུ་ཡན་ཆེ།།བརྗོད་བྲལ་ནམ་མཁའ་ལྟ་བུའི་གཤིས་ལུགས་འཆར།།དེ་ཀ་ལྷག་མཐོང་རང
བྱུང་ཡེ་ཤེས་ཏེ།།དབུ་མ་དེ་ཡིན་ཕྱག་རྒྱ་ཆེན་པོའང་དེ།།རང་བཞིན་འོད་གསལ་རྫོགས་པ་ཆེན་པོ་ཞེས།།དབང་བཞིའི་ལམ་གྱིས་སྐྱེལ་སོ་མཐར་ཐུག་པའོ།།།།དེ་ཚེ་རང་བྱུང
ཤེས་བརྟན་པའི་ཕྱིར།།ལུས་སེམས་ཁོང་ཀློད་མིག་འབྲས་དབྱིངས་སུ་གཏད།།ཆོས་ཉིད་རིག་པའི་གསལ་འདེབས་ཙམ་མ་གཏོགས།།བསྒོམ་བྱ་སྒོས་བྱེད་བློ་ཡི་འཛིན
སྦྱངས་དོར།།དགགས་སྒྲུབ་མ་བྱེད་ཡིད་དཔྱོད་བྲལ་བར་ཞོག།འདི་ནི་རྫོགས་པ་ཆེན་པོའི་གཅེས་གནད་ལགས།།ཐུན་མཚམས་ཀུན་ཏུ་ཚོགས་དྲུག་ལྷུག་པར་སྤྱོད།།དུག་ལྔ་མི
སྤོང་རང་གྲོལ་ལམ་དུ་ཁྱེར།།ཡིད་དཔྱོད་འཛིན་སྟངས་ཐམས་ཅད་ཅི་དགྲར་བོར།།ཉམས་ལ་མ་ཞེན་ཡང་ཡང་བཤིག་པ་གཅེས།།མདོར་ན་ད་ལྟའི་རིག་བཟང་ཀ་མ།།དུས
གསུམ་རྟོག་པས་མ་བསླད་བཞི་པའི་ཆ།།ཀ་དག་རིག་སྟོང་ཆོས་ཟད་རྗེན་པ་འདི།།ཡིད་དཔྱོད་བྲལ་བར་མངོན་སུམ་ངོ་འཕྲོད་ནས།།དེ་ཀ་ཀུན་བཟང་ཆོས་སུའི་དགོངས་པ་རུ།།

ལེགས་པར་རྟོགས་ནས་གཅིག་ཐོག་ཐག་བཅད་དེ།།གཟུང་འཛིན་རྟོག་ཚོགས་སྦྲུལ་མདུད་རང་གྲོལ་བཞིན།།གྲོལ་ཐོག་གདེང་བཅའ་ལམ་འདིའི་ཁྱད་ཆོས་ལགས།།གཞན
ཡང་སྐྱེ་འཆི་བར་དོའི་ལམཁྱེར་དང་།།མཐར་ཐུག་རླུང་སེམས་ཙམ་གྱི་ལྷ་སྐུ་ལས།།རབ་བརྒལ་ཟུང་འཇུག་ཡེ་ཤེས་སྒྱུ་མའི་གར།།འཕོ་ཆེན་འཇའ་སྐུར་གྲོལ་བའི་ཟབ་ཁྱད་ཅན།།
འོད་གསལ་མཐར་ཐུག་ལྷུན་གྲུབ་ཐོད་རྒལ་སོགས།།ཀུན་མཁྱེན་ཡབ་སྲས་བརྒྱུད་པ་རིན་པོ་ཆེའི།།མན་ངག་ཡང་བཅུད་བླ་མའི་ཞལ་ལུང་བཞིན།ལེགས་པར་གོམས་པས་སྐྱིད
ལས་འདའ་ཐོབ་མཛོད།།དེ་ལྟར་ཐབས་ཤེས་བསྐྱེད་རྫོགས་ཚོགས་གཉིས་ལམ།།ཟུང་དུ་འཇུག་པས་ཁམས་ཀྱི་སྒྲིབ་བྱེད་ཚོགས།།རབ་བསལ་བྱང་ཆུབ་ཞེས་པའི་མིང་ཐོབ
ནས།།དཔག་མེད་ཡོན་ཏན་ཕན་པ་དེའི་སྤྲིན་ཚོགས་ཅན།།རྟོག་མེད་ལྷུན་གྲུབ་ཕྲིན་ལས་བརླབ་པོ་ཆེས།།དུས་རིང་སྲིད་པར་འཁྱམས་པའི་འགྲོ་ཚོགས་རྣམས།།རང་བྱུང་གདོད
མའི་གཞི་ལ་དབུགས་འབྱིན་མཛོད།།ཚུལ་འདི་ངེས་དོན་མདོ་རྒྱུད་མཐུན་པར་བཤད།།དེ་ལྟར་ལེགས་འདོམས་དབྱར་གྱི་རྔ་སྒྲ་ཡིས།།འགྲོ་མང་བག་མེད་གཉིད་ལས་རབ་བཟློག

ནས།།དོན་མཐུན་རྨ་བྱ་གཞོན་ནུ་དགའ་བའི་གར།།དོན་གཉིས་རྣམ་གྲོལ་མཁའ་ལ་བསྐྱོད་གྱུར་ཅིག།ཐོག་མར་དགེ་བ་སྲིད་ལ་རྒྱས་ཀྱི་ས་ཕྱོགས།།བར་དུ
དགེ་བཞི་མཐར་ཞེན་པ་མེད།།ཐ་མར་དགེ་བ་བྲལ་འབྲས་གཞི་ལ་རྫོགས།།དུས་གསུམ་དགེ་བའི་བཀྲ་ཤིས་མཆོག་སྩོལ་ཅིག།དེ་སྐད་འདྲིས་པའི་གྲོགས་ཀྱིས་བསྐུལ་བའི
དོར།།གཞན་ཕན་ལྷག་བསམ་བཟང་པོས་མཚམས་སྦྱར་ནས།།པདྨ་རྣམ་པར་རྒྱལ་བས་